Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: meghatározott összeg használható fel a Közalapítvány működési költségeire. Ez az összeg nem lehet nagyobb a sportról szóló 1996. évi LXIV. törvény 35. § (3) bekezdésének
Paragraph Index: 178

4. A Közalapítvány gazdálkodása A Közalapítvány vagyona gyarapítása érdekében csak kiegészítő jelleggel, másodlagosan végezhet vállalkozási tevékenységet az alábbiakban meghatározott körben. A Közalapítvány vállalkozása a közalapítványi feladatok ellátását nem veszélyeztetheti. A Közalapítvány céljainak elérésére tevékenységének gyakorlása során a Közalapítvány vagyona és az annak hozadékai használhatók fel, törzsvagyon sérelme nélkül. Olyan felajánlást, vagyoni hozzájárulást, amely a közalapítványi célra közvetlenül nem hasznosítható, értékesíteni kell, s az így befolyt összeget kell a Közalapítvány vagyonába helyezni. A Közalapítvány hitelt nem vehet fel sem külföldi, sem belföldi hitelezőktől. A Közalapítvány gazdálkodását a Ptk. 74/G. § (8) bekezdése szerint az Állami Számvevőszék ellenőrzi.

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes